כותרת ההצעה (עד 20 מילים. גופן Arial, גודל 16, יישור לימין)

שם פרטי ושם משפחה, שיוך מוסדי (סמנו בקו תחתי את מציג.ת ההצעה בכנס)

שם פרטי ושם משפחה, שיוך מוסדי *(*גופן Arial, גודל 12, יישור לימין*)*

הקפידו על רישום נכון של השיוך המוסדי, כפי שהוא מופיע באתר המוסד האקדמי או במקור רשמי אחר שלו. במקרה של שיוך מוסדי מרובה – החליטו מראש על סדר. לא תינתן אפשרות לשנות את הסדר לאחר העברת ההצעה לשיפוט. אנא השאירו שורה ריקה בין שמות המחברים לבין גוף ההצעה.

מבוא (כותרות בגודל 14, רווח של 12 נקודות לפני הכותרת)

תבנית זו מיועדת לשימוש לכתיבת הצעות לכנס ירושלים למחקר בחינוך מתמטי. התבנית עושה שימוש ב"סגנונות" (Styles) ייעודיים. פסקה זו, לדוגמה, עושה שימוש בסגנון J**Normal** על מנת להבטיח שהגופן יהיה Arial בגודל 12, ברווח של שורה, עם שוליים ברוחב 2.5 ס"מ, וכיו"ב. סגנון זה גם מספק באופן אוטומטי רווח של 6 נקודות בין פסקאות, כך שאין צורך להשאיר שורה ריקה ביניהן. סגנונות אחרים, כמו **JHeading 1** או **JFigTitle**, מספקים גם הם כל אחד את העיצוב הנדרש עבור אותו חלק. השימוש בסגנונות מאפשר אחידות במראה עבור כל ההצעות שתכללנה בספר התקצירים. אנא עשו שימוש רק בסגנונות ששמם מתחיל באות **J.**

אנא שיימו את הקובץ באנגלית בלבד ובאופן שידגיש מהו סוג ההגשה ומי יציג את ההצעה בכנס. למשל, אם הנכם מגישים דיווח על ממצאי מחקר ושמותיכם כהן, אגבאריה, ולוי, כאשר לוי צפוי.ה להציג את ההצעה בכנס, שם הקובץ יהיה RR\_Levi. נא לא לרשום את כותרת ההצעה בשם הקובץ. אנא עשו שימוש בקיצורים הבאים:

* RR – עבור דיווח על ממצאי מחקר (Research Report).
* SR – עבור דיווח מחקר קצר (Short Report).
* SM – עבור סימפוזיון (Symposium).
* WS – עבור סדנה (Workshop).
* PP – עבור מיצג (Poster)

אורך ההצעה עבור דיווח על ממצאי מחקר ועבור סדנה יהיה עד ארבעה עמודים; אורך ההצעה עבור סימפוזיון יהיה עד שבעה עמודים; אורך ההצעה עבור דיווח מחקר קצר יהיה עד שני עמודים; ואורך ההצעה עבור מיצג יהיה עד עמוד אחד. בכל מקרה, רשימת המקורות כלולה במספר העמודים. הצעות שחורגות ממספר העמודים שצויין לעיל לא תוגשנה לשיפוט. אין לבצע שינויים בעיצוב המסמך – כולל שינויים בגופן, בגודלו, ברוחב השוליים, וכדומה.

את ההצעה יש להגיש בשני קבצים:

1. מסמך PDF אשר כולל את שמות המחברים ואת השיוך המוסדי שלהם – במצב מוכן לשילוב בספר הכנס הדיגיטלי.
2. מסמך PDF "עיוור" אשר הוסרו ממנו שמות המחברים והשיוך המוסדי שלהם – הן משם הקובץ, הן מגוף ההצעה, והן במקרים של ציטוט עצמי של מקורות. מסמך זה יועבר לשיפוט עמיתים.

אופן שימוש מומלץ במסמך זה

אנו ממליצים לשמור עותק של קובץ זה מבלי לבצע בו שינויים, מאחר שהוא מכיל את כל ההנחיות לכתיבת ההצעה. עותק נוסף ניתן לשמור עם כותרת ההצעה שלכם ואז לבצע בו שינויים תוך שימוש בסגנונות הקיימים.

סוגי כותרות

אנא עשו שימוש בשלושת סוגי הכותרות בכתיבת ההצעה: אנו מאמינים ששלושה סוגי כותרות יספיקו לכם לצורך כתיבת הצעות לכנס ירושלים: **JHeading 1** עבור כותרת ההצעה, **JHeading 2** עבור הכותרות הראשיות, ו-**JHeading 3** עבור כותרות המשנה. המנעו מלמספר את הכותרות ולהוסיף כותרות נוספות.

טבלאות ואיורים

בעת הוספת טבלאות ואיורים אנא עשו שימוש בסגנון **JFigTitle** עבור הכותרות. בנוסף, אנא ודאו שאינכם חורגים משולי העמוד. מומלץ להשתמש בפונקציה 'תאור תמונה' (Insert Caption) המובנית בוורד כדי למספר את האיורים והטבלאות, יחד עם הפונקציה 'הפניות צולבות' (Cross-reference). כך למשל, טבלה 1ואיור 1 מדגימים את העיצוב. שימו לב למיקום הכותרת, להדגשה של המילים 'טבלה 1' ו/איור 1', להטייה של כותרת הטבלה, ולהעדר הקוים האנכיים בטבלה. את התרשימים והשרטוטים מומלץ לשלב בקובץ כתמונת JPEG באיכות טובה, על-מנת למנוע שיבושים בעת עריכת ספר התקצירים.

טבלה 1

מספר הטבלאות הטובות והלא טובות בכנסי ירושלים

|  |  |  |
| --- | --- | --- |
| שנת הכנס | טבלאות טובות | טבלאות לא טובות |
| 2020 | 22 | 38 |
| 2021 | 45 | 16 |
| **Total** | 67 | 54 |

איור 1

תמונה מבוססת בינה מלאכותית תחת ההנחייה "ציור אבסטרקטי של תלמידים לומדים מתמטיקה"

|  |
| --- |
|  |

ציטטות ומובאות מתכתובים

ציטטות בנות פחות מ-40 מילים נהוג להביא בגוף הטקסט, בתוך מירכאות כפולות. אם ברצונכם להביא ציטטה ארוכה יותר, אנא עשו שימוש בסגנון **JQuote**, ללא מירכאות, כמתואר להלן. שימו לב להזחה (טאב של 1.27 ס"מ/חצי אינץ') ולשינוי בגודל הגופן.

תיאוריות למידה, כמו כל התיאוריות המדעיות, באות והולכות. חידושים מסויימים מעמיקים יותר מאחרים. מדי פעם, שינויים תיאורטיים מגיעים לסערה מושגית. נדמה שזה מה שקורה היום בחקר הלמידה. מספר ספרים ומאמרים בכתבי עת מקצועיים מציגים גישות חדשות בצורה קיצונית, ובין אם אוהבים את הרעיונות החדשניים ובין אם לאו, לא ניתן להתעלם מהם (ספרד, 1998, עמ' 4).

אם בכוונתכם לכלול מובאות מתוך תכתוב, קיימים שני סגנונות מובנים במסמך זה – תכתוב רגיל ותכתוב ממוספר (**JTranscript**, **JNumTranscript**). לדוגמה, הנה תכתוב ממוספר:

1 מ: זו דוגמה לתכתוב שבו התורות ממוספרים. המספור אינו אוטומטי. שימו לב לשינוי בגודל הגופן.

2 ת1: כדי לעשות שימוש בסגנון זה יש להיעזר במקש Tab ולא ברווחים כפולים.

והנה דוגמה לתכתוב שאינו ממוספר. גם כאן, אנא שימו לב לשינוי בגודל הגופן, להזחה, ולטאבים.

מראיין: בסגנון זה הוכנסו טאבים קבועים.

מורה: אנא שמרו על הגדרות הסגנון.

אנא המנעו משימוש בהערות שוליים בהצעותיכם. ניתן במקום זאת לעשות שימוש בהערות סיום (End notes).

רשימת מקורות

רשימת המקורות, כמו שאר חלקי המאמר, צריכה להיכתב בהתאם לכללי ה–APA (מהדורה שביעית. ראו למשל בקישור <http://www.apastyle.org/apa-style-help.aspx>). אנא הכניסו כתובת digital object identifier – DOI – כאשר יש כזו. מקורות בעברית יש לרשום לפני המקורות באנגלית. בכתיבת הרשימה אנא עשו שימוש בסגנון **JReferences**, אשר מבטיח שגודל הגופן יהיה 11 ושהכניסה תהיה תלויה.

טבק, א. (2008). פעילות יש למידה אין. הד החינוך, 82. 40-44.

Ball, D. L. (1990). Prospective elementary and secondary teachers’ understanding of division. *Journal for Research in Mathematics Education*, *21*(2), 132-144*.*

Sfard, A. (1998). On two metaphors for learning and the dangers of choosing just one. *Educational Researcher, 27*(2), 4-13. <https://doi.org/10.3102/0013189X027002004>

Vygotsky, L. (1978). *Mind in society: The development of higher psychological processes*. Cambridge, MA: Harvard University Press.

את ההצעות יש להגיש באופן מקוון, אשר מופיע באתר הכנס.